Source: http://slideflix.net/doc/2873512/paikallinen-kuntoutuksen-asiakasyhteisty%C3%B6ryhm%C3%A4-ja-sen-keh..
Timestamp: 2018-12-10 20:57:07+00:00
Document Index: 14710307

Matched Legal Cases: ['KKO ', 'kko ', 'kko ', 'kko ', 'kko ', 'KKO ']

PAIKALLINEN KUNTOUTUKSEN ASIAKASYHTEISTYÖRYHMÄ JA SEN KEHITTÄMINEN
Download PAIKALLINEN KUNTOUTUKSEN ASIAKASYHTEISTYÖRYHMÄ JA SEN KEHITTÄMINEN
PAIKALLINEN KUNTOUTUKSEN
ASIAKASYHTEISTYÖRYHMÄ
JA SEN KEHITTÄMINEN
( ) saakka
PAIKALLINEN KUNTOUTUKSEN ASIAKASYHTEISTYÖRYHMÄ JA SEN KEHITTÄMINEN – KESKISATAKUNNAN TERVEYDENHUOLLON KUNTAYHTYMÄ
KARAPALO, Teppo; VARVIKKO, Satu; HAKALA Johanna
Opinnäytetyö liittyi Keski-Satakunnan terveydenhuollon kuntayhtymän paikallisen kuntoutuksen
asiakasyhteistyöryhmän toimintaan ja sen kehittämiseen. Tarkoituksena oli selvittää paikallisen
kuntoutuksen asiakasyhteistyöryhmän viranomaisten toimintaa ja käsityksiä asiakasyhteistyöryhmän toiminnasta.
Opinnäytetyön kohderyhmän muodostivat viranomaiset, jotka ovat mukana kuntoutuksen asiakasyhteistyöryhmän toiminnassa. Sähköinen kysely lähetettiin 21 viranomaiselle ja kyselyyn vastasi
13 viranomaista. Tutkimusmenetelmänä käytettiin survey-tyyppistä kyselytutkimusta ja analyysimenetelmänä oli sisällönanalyysi. Tutkimuksella pyrittiin kartoittamaan asiakasyhteistyöryhmän
toimintamalleja, jotta niitä voidaan tulevaisuudessa kehittää toimivammiksi.
Nuorten ja aikuisten kuntoutuksen asiakasyhteistyöryhmän toimintaa pidettiin tarpeellisena ja
toimivana. Asiakasyhteistyöryhmän toiminnan myötä toisilleen tutut työryhmän viranomaiset tekivät moniammatillisesta yhteistyöstä joustavaa ja tällöin myös konsultaatiokynnys oli matala. Kuntoutuksen asiakasyhteistyöryhmän toimintaan vaikuttivat eniten työryhmän jäsenten sitoutuneisuus ja aktiivisuus. Asiakasyhteistyöryhmän toimintaa haluttiin myös kehittää, koska haastavia asiakastilanteita on yhä enemmän.
Johtopäätöksinä todettiin, että nuorten ja aikuisten kuntoutuksen asiakasyhteistyöryhmien toiminta on tärkeää ja yhteistyöryhmät ovat nykyistenkin toimintamallien mukaan aktiivisia ja toimivia.
Tarkoituksenmukaisten toimenpiteiden löytämiseksi tarvitaan varhaista puuttumista ja oikeaaikaisuutta. Keskeisenä kehitysajatuksena nousi esiin nuorten ja aikuisten kuntoutuksen asiakasyhteistyöryhmien lähetekäytäntöjen yhtenäistäminen.
Kuntoutuksen asiakasyhteistyöryhmä, asiakkaan asema, moniammatillisuus, lähetekäytäntö, viranomainen
A REGIONAL CLIENT COOPERATION GROUP IN REHABILITATION AND ITS DEVELOPMENT – HEALTH
CARE FEDERATION OF MUNICIPALITIES IN CENTRAL SATAKUNTA
The Degree Programme in Rehabilitation Counselling
KARAPALO, Teppo; VARVIKKO, Satu; HAKALA, Johanna
Health Care Federation of Municipalities in Central Satakunta
This thesis discussed the operations and development of regional client cooperation in the field of
rehabilitation in the health care federation of municipalities in Central Satakunta. The aim of this
thesis was to examine the operations of the authorities in a client cooperation group and their notions about the functions of a regional rehabilitation client cooperation group.
The target group of this thesis was formed by the officials who were associated with the operations
of the client cooperation group. A digital questionnaire was sent to 21 officials and thirteen of them
responded to the questionnaire. The research method was a survey-type questionnaire, and the
method of data analysis was content analysis. The aim of this study was to describe the operation
models of the client cooperation group in order to make them more functional in the future.
The operations of the rehabilitation client cooperation group for adults and the young were considered to be necessary and functional. The officials, known to each other through the operations of
the work group, made the multi-professional cooperation flexible and this enabled that the threshold for consultation was low. The rehabilitation customer cooperation group’s operations were
mostly affected by the commitment and activeness of the work group. There was a desire to develop the operations of the customer cooperation group, because of the growing number of challenging customer situations.
The conclusions of this study were that the operations of the rehabilitation client cooperation
groups for adults and the young were considered to be important, and that the current operational
model of the cooperation groups was functional and active. In order to discover practical procedures, early intervention and timely actions are required. A central idea for development was to
unify the referral conventions of the rehabilitation client cooperation groups for adults and the
customer cooperation group, position of the customer, multiprofessionalism, referral conventions,
KUNTOUTUS ................................................................................................... 4
KUNTOUTUKSEN ASIAKASYHTEISTYÖRYHMÄ .................................................. 9
ASIAKASTIETOJEN KÄSITTELY ASIAKASYHTEISTYÖRYHMÄSSÄ ........................ 11
ASIAKKAAN ASEMA ....................................................................................... 13
MONIAMMATILLISUUS ASIAKASYHTEISTYÖRYHMÄSSÄ ................................. 15
OPINNÄYTETYÖN TARKOITUS JA ONGELMAT................................................. 16
AINEISTO JA MENETELMÄT............................................................................ 17
Opinnäytetyön kohderyhmä .................................................................... 17
Aineiston keruu....................................................................................... 18
Aineiston analysointi ............................................................................... 19
TULOKSET ..................................................................................................... 20
Asiakasyhteistyöryhmän toimintatapa .......................................................... 20
Onko toiminta kuntoutuksen asiakasyhteistyöryhmässä muuttunut
työntekijän näkökulmasta? ...................................................................................... 21
Asiakasyhteistyöryhmän tyyppiasiakas ......................................................... 22
Nuorten ryhmä ....................................................................................... 22
Aikuisten ryhmä ..................................................................................... 22
Asiakasyhteistyöryhmän toimintaan vaikuttavat tekijät............................... 23
Kuntoutusmahdollisuudet ja toimenpiteet ennen asiakasyhteistyöryhmään
tuloa... .............................................................................................................. 23
Nykyinen lähetekäytäntö ja sen kehittäminen.............................................. 24
Asiakkaan kuntoutusmahdollisuuksien selvittäminen ja
kuntoutustoimenpiteiden oikea-aikaisuuden merkitys ........................................... 24
Kuntoutuksen asiakasyhteistyöryhmän tulevaisuus ..................................... 25
POHDINTA ................................................................................................. 26
JOHTOPÄÄTÖKSET ..................................................................................... 32
LIITTEET ............................................................................................................... 36
Liite 1. Kyselylomake ......................................................................................... 36
Liite 2. Suostumus ............................................................................................. 40
Liite 3. Laki kuntoutuksen asiakasyhteistyöstä .................................................... 41
KUVIO 1. Kuntoutustoiminnan keskeiset kuntoutusjärjestelmät .................................. 8
KUVIO 2. Aloitteentekijät asian tuomisessa asiakasyhteistyöryhmään ....................... 21
TAULUKKO 1. Kyselyyn vastanneet kuntoutuksen asiakasyhteistyöryhmän jäsenet .. 17
Vuonna 2003 astui voimaan uusi kuntoutuksen asiakasyhteistyölaki. Uuden lain tarkoituksena on helpottaa kuntoutujaa saamaan tarvitsemansa kuntoutuspalvelut ja
edistää viranomaisten yhteistyötä. Lisäksi lain tarkoituksena oli parantaa asiakkaan
asemaa. Vaarana nykyisessä palveluviidakossa on, että järjestelmän tunteva asiakas
saa kuntoutusta kun taas huonosti tarpeensa perustelevat jäävät ilman kuntoutusta
tai ohjausta ja neuvontaa. Tärkeää on siis kiinnittää huomiota siihen, etteivät asiakkaat ole eriarvoisessa asemassa. (Härkäpää & Järvikoski 2011, 62-63.)
Reivilän (2004, 20–21) mukaan Kokko (2003) on tutkinut asiakasyhteistyöryhmän
toimintaa ja tuonut esille, että asiakasyhteistyöryhmät vastaavat huonosti asiakkaiden tarpeisiin. Asiakasyhteistyöryhmässä on monia jännitteitä, jotka vaikuttavat
ryhmän toimintaan. Tietoa työryhmien olemassaolosta, tehtävistä tai tarkoituksesta
ei ole riittävästi. Eri palvelujärjestelmän työntekijät tai asiakkaat eivät ole tietoisia
asiakasyhteistyöryhmän olemassaolosta. Mitä pidempään palvelujärjestelmän yhteisasiakkaiden ongelmatilanne oli jatkunut, sitä vaikeampi asiakasyhteistyöryhmän
oli löytää ratkaisu asiakkaiden ongelmatilanteisiin. (Mts. 20-21.)
Opinnäytetyö liittyi Keski-Satakunnan terveydenhuollon kuntayhtymän paikallisen
kuntoutuksen asiakasyhteistyöryhmän toimintaan ja sen kehittämiseen. KeskiSatakunnan terveydenhuollon kuntayhtymän jäsenkuntia ovat Harjavallan ja Kokemäen kaupungit sekä Nakkilan ja Eurajoen kunnat. Tarkoituksena oli kyselytutkimuksella selvittää paikallisen kuntoutuksen asiakasyhteistyöryhmän viranomaisten toimintaa ja käsityksiä asiakasyhteistyöryhmästä. Lisäksi tarkoituksena oli selvittää toimenpiteitä, joita on tehty ennen asiakkaan tuloa asiakasyhteistyöryhmään sekä kartoittaa kehittämisideoita, jotta työryhmän aiempia toimintamalleja voidaan tulevaisuudessa kehittää.
Kuntoutusta on ollut aina siitä asti, kun on ollut esimerkiksi sairaita, vammaisia tai
yhteisöstään syrjäytyneitä. Käsite kuntoutus rantautui Suomeen noin 1940-luvulla.
Puumalaisen (2008, 18) mukaan Aila Järvikoski on todennut, että suomalaisen kuntoutuksen historiassa on neljä erilaista laajentumistapaa. Ensimmäinen on yleinen
laajentuminen, joka tarkoittaa kuntoutettavien määrän kasvua ja käytettävissä olevien varojen lisääntymistä. Toinen on sairauskäsityksen laajentuminen eli kuntoutuksen piiriin hyväksytään uusia sairauksia. Kolmas on strateginen laajentuminen, jossa
kuntoutus huomioidaan entistä varhaisemmassa vaiheessa. Neljäs on laadullinen
laajentuminen eli huomioidaan myös työ- ja toimintakykyä heikentävät asiat eikä
pelkästään sairauden aiheuttamaa vajaakuntoisuutta. (Puumalainen 2008, 17-18.)
Kuntoutusselonteossa (2002, 3) kuntoutus määritellään niin, että se on ihmisen tai
ihmisten ja ympäristön muutosprosessi, jonka tavoitteena on toimintakyvyn, itsenäisen selviytymisen, hyvinvoinnin ja työllisyyden edistäminen. Toimintakyvyllä tarkoitetaan sitä, että ihmisellä on valmiudet selviytyä päivittäisistä toiminnoista kotona,
työssä ja vapaa-ajalla. Toimintakykyä voidaan tarkastella erikseen fyysiseltä ja psyykkiseltä ulottuvuudelta. Fyysinen toimintakyky jaetaan yleiskestävyyteen, lihaskuntoon ja liikehallintaan. Psyykkinen toimintakyky koostuu psyykkisistä voimavaroista ja
kognitiivisista kyvyistä sisältäen oppimiskyvyn, muistamisen ja kielelliset taidot. Yksi
toimintakyvyn osa-alue on sosiaalinen toimintakyky, joka liittyy toimintaan erilaisissa
vuorovaikutustilanteissa ja osallisuuteen yhteisöissä ja yhteiskunnassa. (Järvikoski &
Härkäpää 2011, 92.)
Kuntoutus voidaan luokitella neljään osa-alueeseen. Nämä osa-alueet ovat lääkinnällinen, ammatillinen, kasvatuksellinen ja sosiaalinen kuntoutus. Neljä osa-aluetta eroaa toisistaan sisällöltään ja toimintatavoiltaan, mutta ovat myös osittain päällekkäisiä. Osa-alueet painottavat erilaisia tavoitteita tai niihin liittyviä toimenpiteitä. Lääkinnällisessä kuntoutuksessa keskitytään yksilön psykofyysiseen toimintakyvyn parantamiseen kun taas ammatillisessa kuntoutuksessa keskitytään työssä jaksamiseen
ja työllistymisen mahdollisuuksiin. Kasvatuksellisessa kuntoutuksessa tuetaan yksilön
kehitys- ja oppimismahdollisuuksia ja sosiaalisessa kuntoutuksessa huomio on yksilön
osallisuudessa sosiaalisissa yhteisöissä ja yhteiskunnassa. (Järvikoski & Härkäpää
2011, 20, 22.)
Hyvän kuntoutuksen piirteitä ovat suunnitelmallisuus, monialaisuus, tavoitteellisuus
ja prosessinomaisuus. Kuntoutuksella on oma tehtävänsä syrjäytymisen ehkäisyssä.
Lisäksi kuntoutuksen tehtävänä on hoitaa sairauksista tai vammoista johtuvia haittoja
unohtamatta ennaltaehkäisyn näkökulmaa. Tavoitteena on ihmisen elämäntilanteen
muutos ja selviytyminen päivittäisistä toiminnoista elinympäristössä. Tavoitteena voi
olla myös työ- ja opiskelukyvyn parantaminen, työllistyminen tai työssä jatkaminen.
Kuntoutukselle ominaista on suunnitelmallisuus. Kuntoutuksessa mietitään nykytilannetta, millaisia muutoksia siihen halutaan ja millaisin keinoin muutoksiin on mahdollista päästä. Kokonaissuunnitelma ja sen etenemisen seuranta erottavat kuntoutuksen yksittäisistä toimenpiteistä, kuten hoidosta tai koulutuksesta. Kuntoutuksen
ominaisuutena pidetään myös monialaisuutta ja moniammatillisuutta. Kuntoutusprosessiin liittyy monia toimenpiteitä, joissa tarvitaan monen alan asiantuntijuutta.
Kuntoutukselle tyypillistä on prosessinomaisuus. Se koostuu monenlaisista vaiheista
ja palveluista, jossa edellisen vaiheen kokemukset pyritään käyttämään hyödyksi seuraavan vaiheen suunnittelussa. Kokonaisuuden kannalta on tärkeää, että kuntoutusprosessi on katkeamaton. (Järvikoski & Härkäpää 2011, 33-34.)
Kuntoutuksen paradigma on ollut vajavuuskeskeinen. Paradigmalla voidaan tarkoittaa ajattelutapoja, tietoa ja ymmärrystä, jotka määrittävät toiminnan periaatteita
jollakin käytännön toiminnan alueella, kuten kuntoutuksessa. Esimerkiksi kuntoutuksen paradigma sisältää erilaisia ajattelu- ja toimintatapoja, jotka ovat kuntoutuksen
perustana ja ohjaavat kuntoutuksen toteutusta. 1970-luvulla vajavuuskeskeisyyden
rinnalle nousi itsenäisen elämisen paradigma. Paradigmassa korostettiin vammaisten
ja vajaakuntoisten omia tarpeita ja tavoitteita. Heillä oli mahdollisuus itse ottaa kantaa omaan tulevaisuuteensa. (Järvikoski & Härkäpää 2011, 49-50.)
Yksilön vajaakuntoisuutta on pyritty korjaamaan esimerkiksi hoitamalla, valmentamalla, kasvattamalla ja sopeuttamalla. Kuntoutuksen suunnittelussa ja toteutuksessa
on korostunut asiantuntijuus ja asiantuntijalähtöisyys. Uuden ajattelutavan mukaan
pitää huomioida kuntoutujan omat kokemukset, vaikutusmahdollisuudet ja korostaa
kuntoutujan omaa aktiivisuutta. Pitää kiinnittää enemmän huomiota siihen, mitkä
ovat kuntoutujan voimavarat. (Järvikoski & Härkäpää 2004, 52-53.) Kuntoutuksen
tutkimuksen kehittämisohjelman (2003, 25) mukaan Suomessa on vajavuusparadigman rinnalle nousemassa uusi valtaistava toimintamalli. Valtaistumisella tarkoitetaan
kuntoutujan mahdollisuuden, itsemääräämisen, osallisuuden ja hallinnan kokemusten vahvistumista kuntoutusprosessissa. (Järvikoski & Härkäpää 2011, 50.)
Vajavuuskeskeisyydestä on siirrytty kuntoutujalähtöisyyteen. Kuntoutujalähtöisessä
mallissa lähtökohtana on kuntoutuja itse. Hän organisoi omaa elämäänsä, koska hän
on itse oman elämänsä asiantuntija. Kuntoutujalähtöisessä toimintamallissa kuntoutujalla on aktiivinen rooli omassa kuntoutusprosessissaan. Kuntoutuja ja kuntoutustyöntekijä ovat yhteistyökumppaneita, joita molempia tarvitaan kuntoutusprosessissa. (Järvikoski & Härkäpää 2004, 158, 160.) Saikun ja Karjalaisen (2007, 18) mukaan
Järvikoski (2004) arvioi, että kuntoutujalähtöisyys näkyy myös asiakasyhteistyöryhmässä. Vajavuuskeskeisyys on muuttunut toimintamalliksi, jossa asiakkaan mahdollisuus toimia palveluiden aktiivisena käyttäjänä korostuu.
Kuntoutus ulottuu usealle hallinnon ja toiminnan sektorille, koska suomalaisen kuntoutusjärjestelmän periaate on, että kuntoutusta järjestetään osana yleisiä palveluja
ja sosiaalivakuutusjärjestelmää. Kuntoutus on palvelukokonaisuutena laaja ja monikäyttöinen. Sen on myös mukauduttava moniin yksilöllisiin tilanteisiin. Yksittäisen
henkilön kuntoutus koostuu monen eri tahon palveluista ja etuuksista. (Paatero,
Lehmijoki, Kivekäs & Ståhl 2008, 31-32.) Kuntoutusselonteon (2002) mukaan kuntoutus koostuu monipuolisesta, monitahoisesta ja monimutkaisesta rakennelmasta sisältäen lainsäädännön, palveluiden järjestäjät, rahoittajat ja tuottajat. Kuntoutuksen
kokonaisuuden hahmottaminen on vaikeaa sekä kuntoutuksesta päättäville että itse
kuntoutujalle. Opetustoimi, työhallinto sekä sosiaali- ja terveydenhuolto järjestävät
palvelu- ja koulutustehtäväänsä kuuluvaa kuntoutusta. Sosiaalivakuutukseen perustuvasta lakisääteisestä kuntoutuksesta vastaavat Kela, työeläkelaitokset sekä liikenne- ja tapaturmavakuutusta hoitavat vakuutuslaitokset. (Kuntoutuksen palvelujärjestelmä 2011.) (Kuvio 1.)
KUVIO 1. Kuntoutustoiminnan keskeiset kuntoutusjärjestelmät (Härkäpää & Järvikoski 2011, 56)
Suomalainen kuntoutusjärjestelmä on laaja ja monipuolinen. Kuntoutusjärjestelmä
tarjoaa runsaasti mahdollisuuksia. Järjestelmän monimutkaisuus voi muodostua ongelmaksi, jos asiakkaan on vaikea saada tietoa siitä, mitkä ovat hänen oikeutensa ja
mahdollisuutensa saada kuntoutuspalveluja. Ammattilaiset tuntevat usein vain osan
kuntoutusjärjestelmän toiminnasta ja yhteistyö eri sektoreiden välillä on vähäistä.
(Järvikoski & Härkäpää 2011, 62-63.) Kuntoutuksen asiakasyhteistyöryhmässä korostuu yhteistyö eri sektoreiden välillä, jotta voidaan arvioida kuntoutustarve- ja toimenpidemahdollisuudet, järjestää kuntoutuspalvelut, kuntoutukseen liittyvät koulutukset ja kuntoutusajan toimeentulo sekä edistää työllistymistä. (Kuntoutuksen asiakasyhteistyöryhmä 2011.)
Kuntoutujan aseman parantamiseksi on laadittu laki kuntoutuksen asiakasyhteistyöstä. Laki on säädetty jo vuonna 1991 ja sitä on uudistettu vuonna 2003. Uudistuksen
tarkoituksena oli parantaa asiakkaan asemaa hänen asiansa käsittelyssä ja selventää
viranomaisten monialaista yhteistyötä. (Paatero ym. 2008, 45.)
Kuntoutuksen asiakasyhteistyölain tarkoituksena on auttaa kuntoutujaa saamaan
tarvitsemansa kuntoutuspalvelut sekä edistää viranomaisten, muiden yhteisöjen ja
laitosten yhteistyötä. Sosiaali- ja terveydenhuollon viranomaisten, työvoima- ja opetusviranomaisten sekä Kelan tulee toimia yhteistyössä myös muiden kuntoutusta
järjestävien yhteisöjen kanssa. Nämä viranomaiset toimivat yhteistyössä paikallisella,
alueellisella ja valtakunnallisella tasolla. (L 13.6.2003/497.)
Laki kuntoutuksen asiakasyhteistyöstä määrittää tarkasti asian käsittelyn. Kuntoutujalla on oikeus saada asiansa käsittelyyn kuntoutuksen asiakasyhteistyöryhmässä.
Yhteistyöryhmässä käsiteltävän asian käsittelyyn on aina saatava kuntoutujalta kirjallinen suostumus (Liite 2.). Yhteistyöryhmässä pitää myös olla nimetty yhteyshenkilö,
joka on perehtynyt kuntoutukseen. (L 13.6.2003/497.)
Kuntoutuksen asiakasyhteistyölain (L 13.6.2003/497) mukaan kunnan on huolehdittava siitä, että sen alueella toimii asianmukaisesti paikallinen kuntoutuksen asiakasyhteistyöryhmä. Kunta asettaa yhteistyöryhmän neljäksi vuodeksi kerrallaan ja
tiedottaa kunnan asukkaille ja muille viranomaisille sekä kuntoutusta järjestäville
yhteisöille ryhmän toiminnasta ja kokoonpanosta. Paikalliseen kuntoutuksen asiakasyhteistyöryhmään kuuluvat sosiaali- ja terveydenhuollon, opetustoimen, työvoimatoimen ja Kelan edustajat. Muita edustajia ovat tarvittaessa tapaturma-, liikenneja työeläkevakuutusjärjestelmät ja työnantajat. (Kettunen, Kähäri-Wiik, Vuori-Kemilä
& Ihalainen 2009, 196.) Kuntoutuksen asiakasyhteistyölaki määrittelee asiakasyhteistyötoiminnan niin, että asiakasyhteistyö sisältää viranomaisten ja palvelun järjestäjien keskinäisen yhteistyön periaatteista ja menettelytavoista sopimisen sekä kuntoutujien kuntoutustarpeita vastaavien ratkaisujen etsimisen. (L 13.6.2003/497).
Asiakas tulee kuntoutuksen asiakasyhteistyöryhmään oman asiansa asiantuntijana ja
työntekijät tuovat mukanaan oman asiantuntijuutensa. Kuntoutujan asian käsittely
alkaa esittelykierroksella. Kuntoutuksen asiakasyhteistyöryhmässä asiakas tuo esille
omat ajatuksensa tämän hetken tilanteestaan ja kuntoutustarpeestaan sekä eri vaiheita elämästään sisältäen esimerkiksi koulutuksen ja työhistorian. Työryhmän jäsenet tekevät tarkentavia kysymyksiä lisätietojen hankkimiseksi. Yleensä asiakas itse,
mutta myös hän asiaansa hoitava työntekijä, määrittää keskeiseksi koetut haasteet ja
ongelmakohdat asiakkaan elämässä. Keskustelu on yleensä vapaamuotoista viranomaisten ja asiakkaan välillä, jotta löydetään tarkoituksenmukaiset ratkaisut.
Ryhmässä toimii puheenjohtaja, jonka tehtävänä on ylläpitää keskustelua ja tarvittaessa ohjata keskustelua oikeaan suuntaan sekä huolehtia kokouksen aikataulusta.
(Karjalainen & Saikku 1999, 68-69.)
Lääninhallitus asettaa kutakin sairaanhoitopiirin aluetta varten neljäksi vuodeksi kerrallaan kuntoutuksen asiakasyhteistyötoimikunnan. (L 13.6.2003/497.) Yhteistyö alueellisella tasolla toimii sairaanhoitopiireittäin. Jokaisessa sairaanhoitopiirissä pitää
olla nimetty kuntoutuksen asiakasyhteistyöryhmä. Sosiaali- ja terveysministeriön
yhteydessä toimii kuntoutusasiain neuvottelukunta, jonka valtioneuvosto on asettanut neljäksi vuodeksi kerrallaan. Neuvottelukunnan tehtävänä on ohjata, kehittää ja
yhteensovittaa viranomaisten, yhteisöjen ja laitosten yhteistyötä sekä alueellisten
kuntoutuksen asiakasyhteistyötoimikuntien toimintaa. (L 13.6.2003/497.)
ASIAKASTIETOJEN KÄSITTELY ASIAKASYHTEISTYÖRYHMÄSSÄ
Helena Seppänen (2007) on kirjoittanut kuntoutuksen asiakasyhteistyöryhmille oppaan, joka koostuu asiakastietojen käsittelystä kuntoutusyhteistyössä. Opas on tarkoitettu paikallisten kuntoutuksen asiakasyhteistyöryhmien käyttöön. Keskeisiä lakeja asiakasasioiden käsittelyssä on henkilötietolaki (523/1999), laki viranomaisten
toiminnan julkisuudesta (621/1999) sekä asetus viranomaisten toiminnan julkisuudesta ja hyvästä tiedonhallintatavasta (1030/1999). (Seppänen 2007, 11.)
Henkilötietolain tarkoituksena on toteuttaa yksityiselämän suojaa ja muita yksityisyyden suojaa turvaavia perusoikeuksia henkilötietoja käsiteltäessä. Tarkoituksena
on myös edistää hyvän tietojenkäsittelytavan kehittämistä ja noudattamista. (Henkilötietolaki 1999).
Merkityksellinen asia asiakasyhteistyöryhmässä on tietojen kerääminen asian käsittelyä varten. Asiakkaan on allekirjoitettava suostumus, jonka mukaan yhteistyöryhmällä ja asiakkaan yhteyshenkilöllä on oikeus saada asiakasta koskevia salassa pidettäviä
tietoja. Se, että kerätään asiakasta koskevat tiedot ennen ryhmään tuloa, selventää
asiakkaan kokonaisvaltaista tilannetta. Sekä tietojen kerääminen asian käsittelyä varten että asiakkaan paikalla olo ryhmässä tukevat asiakkaan kuntoutumis- ja työllistymismahdollisuuksia. (Seppänen 2007, 22.)
Keskeistä on turvata asiakkaan asema. Jokaisella on oikeus päättää omista asioistaan
ja tehdä itseään koskevat päätökset. Asiakkaan pitää tietää, mihin tarkoitukseen hänen tietojaan luovutetaan ja miten niitä käsitellään. Tarkoituksenmukaisten kuntoutus- ja työllistymismahdollisuuksien selvittämisen lähtökohtana on kirjallinen suostumus, jonka asiakas itse allekirjoittaa. Asiakas siis antaa kirjallisesti luvan asioidensa
käsittelylle. Tietojen käsittelyllä tarkoitetaan esimerkiksi henkilötietojen keräämistä,
tallettamista, järjestämistä, siirtämistä, luovuttamista, käyttöä, muuttamista, suojaamista, poistamista sekä muita henkilötietoihin kohdistuvia toimenpiteitä. Tärkeää
on myös informoida asiakasta näistä silloin, kun häneltä pyydetään kirjallista suostumusta. Suostumus on vapaaehtoinen ja tietoinen tahdonilmaisu. Suostumusta antaessaan asiakkaan pitää olla tietoinen siitä, mihin hän suostuu. Suostumuksen on
oltava kirjallinen, koska sen olemassaolosta pitää olla näyttöä. (Seppänen 2007, 1213.)
Asiakasyhteistyölaissa sekä julkisuuslaissa säädetään asiakasyhteistyöryhmän jäsenen salassapitovelvollisuus. Se tarkoittaa sitä, että salassa pidettäviä asiakirjoja, kopioita tai tulosteita ei saa näyttää eikä luovuttaa sivullisille. Tekninen käyttöyhteys on
myös kiellettyä yllä mainittujen lakien nojalla. Julkisuuslain nojalla asiakasyhteistyöryhmän jäseniä koskee myös vaitiolovelvollisuus ja hyväksikäyttökielto. Vaitiolovelvollisuus on laaja, sillä se pitää sisällään myös tallentamattomat tiedot. (Seppänen
2007, 15-16.)
Asiakasyhteistyöryhmässä oleva asiakas voi tarvita monen eri tahon palveluita, kuten
Kelan, työ- ja elinkeinotoimiston, terveydenhuollon tai sosiaalitoimen palveluja. Palveluiden käyttämiseen kuuluu asiakkaalle annetut roolit. Asiakkaan rooleja voivat olla
potilas, kuntoutuja, työtön työnhakija, pitkäaikaistyötön, työkyvytön, toimeentulotukiasiakas tai päihteiden käyttäjä. Hyvinvointipalvelujen käyttäjää asiakasyhteistyöryhmässä kutsutaan yleisesti asiakkaaksi. Kuntoutus voi tulla ajankohtaiseksi esimerkiksi sairauden, vammautumisen, työssä jaksamisen ongelmien, päihde- tai mielenterveysongelmien tai työttömyyden vuoksi. Näihin liittyy hyvin paljon leimautumista,
jonka mukaan asiakas luokitellaan tiettyyn ryhmään kuuluvaksi. (Kokko 2003, 24-25.)
”Mitä useampia leimoja, sitä vahvemmin ne kiinnittävät asiakkaan palvelujärjestelmään ja luovat myös hänelle itselleen mielikuvaa itsestään asiakkaana, jolla on ongelmia (Kokko 2003, 25-26).”
Uudessa kuntoutuksen asiakasyhteistyölaissa on ollut keskeistä parantaa asiakkaan
asemaa. Peppi Saikun (2006) tutkimuksen mukaan asiakkaat suhtautuvat positiivisesti asiansa viemiseen asiakasyhteistyöryhmän käsittelyyn. Uuden asiakasyhteistyölain
mukaan myös asiakkaalla itsellään on oikeus tuoda asiansa käsittelyyn asiakasyhteistyöryhmään. Saikun (2006) tutkimuksessa 13 % asiakasyhteistyöryhmistä ilmoittaa,
että asiakas on kerran ollut aloitteentekijä. On ryhmiä, joissa asiakkaat ovat olleet
hyvin aktiivisia tuomaan oman asiansa ryhmän käsittelyyn. Useimmiten kuitenkin
asiakasasiat tulevat ryhmään työ- ja elinkeinotoimiston tai sosiaalitoimen kautta.
(Saikku 2006, 40.)
Asiakasyhteistyöryhmässä asiakkaan asiaa lähestytään hänen oman kertomansa
kautta. Tällainen tapa luo selkeämmän ja välittömämmän suhteen asiakkaan ja työntekijöiden välille kuin asian käsittely asialähtöisesti esimerkiksi työntekijän
kertomuksen pohjalta. Asialähtöisessä lähestymistavassa on vaikeampi tulla tietoiseksi ihmisestä itsestään lähtevistä tekijöistä, jotka ovat merkityksellisiä kuntoutusprosessissa. Jotta asiakkaan tilanteesta pystytään keskustelemaan avoimesti, on tärkeää, että kokouksessa ilmapiiri on avoin ja mahdollisimman luonteva. (Karjalainen &
Saikku 1999, 69-70.)
Kuntoutusselonteon (2002) mukaan kuntoutujan aseman ja vaikuttamismahdollisuuksien perustana on kuntoutuksen tavoitteiden ja toimintakokonaisuuksien määrittely kuntoutujan omista lähtökohdista. Tämän tarkoituksena on myös se, että itse
menetelmät ja prosessit ovat aidosti kuntoutujalähtöisiä. Kuntoutujan elämästä ja
ympäristöstä lähteviä toimintatapoja on kehitetty monien projektien ja kokeilujen
kautta. Tällaisina menetelminä on kokeiltu muun muassa kuntoutusohjausta ja suunnittelua, vertaistukea, perhekuntoutusta, klubi- ja jäsentalotoimintaa sekä tuettua työllistymistä. (Kuntoutusselonteko 2002, 6.)
Lain sosiaalihuollon asiakkaan asemasta ja oikeuksista (L 22.9.2000/812) tarkoituksena on edistää asiakaslähtöisyyttä ja asiakassuhteen luottamuksellisuutta. On huomioitava asiakkaan toivomukset, mielipide, etu ja yksilölliset tarpeet sekä hänen äidinkielensä ja kulttuuritaustansa. Myös laki potilaan asemasta ja oikeuksista (L
17.8.1992/785) nostaa esiin potilaan aseman ja oikeudet. Potilaalla on oikeus laadultaan hyvään terveyden- ja sairaanhoitoon. Potilasta on kohdeltava siten, ettei hänen
ihmisarvoaan loukata sekä hänen vakaumustaan ja yksityisyyttään kunnioitetaan.
MONIAMMATILLISUUS ASIAKASYHTEISTYÖRYHMÄSSÄ
1990-luvun puolessa välissä sosiaali- ja terveysalalla alettiin puhua laajemmin moniammatillisesta yhteistyöstä. Tätä aiemmin sitä esiintyi lähinnä viranomaisyhteistyössä. 1990-luvun loppupuolella alettiin yhdistää sosiaali- ja terveysalan palveluita,
jolloin myös keskustelu moniammatillisesta työstä lisääntyi selvästi. (Mönkkönen
Verkostotyöksi kutsutaan työmalleja, joissa toimitaan yhdessä sekä asiakkaan läheisverkoston että viranomaisverkoston kanssa ja hyödynnetään jokaisen toimijan näkemystä unohtamatta asiakasta. Sekä asiakas että toimijat on hyvä kutsua neuvotteluun siinä vaiheessa, kun asiakkaan ympärillä on useita eri ammattiauttajia. (Mts.
Verkostoissa on työskennelty jo monia vuosia, ainakin niin kauan kuin on työskennelty moniammatillisesti. Parhaimmillaan moniammatillinen kokonaisuus toimii niin,
että ammattilaiset tietävät, keneen ottaa yhteyttä tilanteessa, jossa tarvitaan muun
alan asiantuntijuutta. Pahimmillaan moniammatillinen työ on vastuun pakoa ja loputtomia verkostokokouksia. Pahimmassa tapauksessa asiakas kärsii, koska hän joutuu
kokemaan, ettei tule kuulluksi. (Seikkula & Arnkil 2009, 13.)
Moniammatillinen yhteistyö vaatii työntekijältä oppimista. Esimerkiksi asiakasyhteistyöryhmässä työntekijä omaksuu vähitellen yhteisön toiminta- ja vuorovaikutuskäytäntöjä. Hän omaksuu vähitellen myös normit, joiden mukaan ryhmässä toimitaan.
Karjalainen ja Saikku (2007, 24) arvioivat artikkelissaan, että asiakasyhteistyöryhmien
vuorovaikutus ei ole kovin intensiivistä. Ryhmät kokoontuvat harvakseltaan muutaman tunnin kokouksiin, mikä ei vahvista vuorovaikutuskäytäntöjä.
Esimerkiksi työvoiman palvelukeskukset ovat yhteisöjä, joissa vuorovaikutuksen ja
yhdessä työskentelyn intensiivisyys korostuu. Asiakasyhteistyöryhmien työskentely
on eräänlainen hitaan oppimisen prosessi, joka ilmenee esimerkiksi toisiin tutustumisena ja yhteistyöverkoston tunnistamisena. Ryhmän jäsenet näkevät, että kuntoutuksen paikallinen asiakasyhteistyöryhmä on enemmän monisektorisen ja koordinoidun palvelun voimavara kuin toiminnan aktiivinen toimeenpanija. (Mts. 24-25.)
OPINNÄYTETYÖN TARKOITUS JA ONGELMAT
Opinnäytetyön tarkoituksena oli selvittää paikallisen kuntoutuksen asiakasyhteistyöryhmän viranomaisten toimintaa asiakasyhteistyöryhmässä Keski-Satakunnan terveydenhuollon kuntayhtymässä. Lisäksi tarkoituksena oli selvittää kyselytutkimuksella toimenpiteitä, joita on tehty ennen asiakkaan tuloa asiakasyhteistyöryhmään sekä
kartoittaa kehittämisideoita, jotta työryhmän aiempia toimintamalleja voidaan tulevaisuudessa kehittää. Opinnäytetyöllä haettiin vastauksia seuraaviin kysymyksiin:
1. Mitä kuntoutusmahdollisuuksia/toimenpiteitä asiakas on läpikäynyt ennen asiakasyhteistyöryhmään tuloa?
2. Miten viranomaiset arvioivat asiakasyhteistyöryhmän toimintaa?
3. Minkälaisena viranomaiset näkevät kuntoutuksen asiakasyhteistyöryhmän tulevaisuuden ja kehityksen?
8.1 Opinnäytetyön kohderyhmä
Opinnäytetyön kohderyhmän muodostivat viranomaiset, jotka ovat mukana kuntoutuksen asiakasyhteistyöryhmän toiminnassa. Sähköinen kysely lähetettiin 21 viranomaiselle ja siihen vastasi 13 viranomaista, vastausprosentiksi muodostui 62 %. Osa
vastanneista toimii nuorten, osa aikuisten asiakasyhteistyöryhmässä. Vastaajat ilmoittivat kyselyn alussa virkanimikkeen, osa ilmoitti vain toimipisteen. (Taulukko 1.)
TAULUKKO 1. Kyselyyn vastanneet kuntoutuksen asiakasyhteistyöryhmän jäsenet
Virkanimike/Toimipiste
Terveyskeskuspsykologi 2 kpl
Kaakkois-Satakunnan Työ- ja elinkeinotoimisto 2 kpl
Opinnäytetyön lähtökohtana oli todellisen elämän kuvaaminen, joka on laadullisen
eli kvalitatiivisen tutkimuksen peruspiirre. Laadullisessa tutkimuksessa pyritään tutkimaan kohdetta mahdollisimman kokonaisvaltaisesti. (Hirsijärvi, Remes & Sajavaara
Koska opinnäytetyön tarkoitus oli kartoittava, tutkimusmenetelmänä käytettiin survey-tyyppistä kyselytutkimusta. Survey-tutkimuksessa kerätään tietoa joukolta ihmisiä ja kerätyn aineiston avulla pyritään kuvailemaan, vertailemaan ja selittämään ilmiöitä. (Hirsijärvi, Remes & Sajavaara 2009, 134.) Survey-tutkimuksen keskeinen menetelmä on kyselyn avulla kerättävä aineisto. Termi survey tarkoittaa kyselyn muotoa, jossa aineisto kerätään standardoidusti ja kohdehenkilöt muodostavat otoksen
tai näytteen tietystä perusjoukosta. Oleellista on, että kaikilta vastaajilta kysytään
samalla tavalla eli standardoidusti. (Mts. 193.)
Opinnäytetyön hyväksyi Keski-Satakunnan terveydenhuollon kuntayhtymän ylilääkäri, joka oli myös jäsenenä kuntoutuksen asiakasyhteistyöryhmässä. Kyselylomake
(liite 1.) suunniteltiin yhteistyössä Keski-Satakunnan terveydenhuollon kuntayhtymän
kanssa. Sen tarkoituksena oli kartoittaa paikallisen kuntoutuksen asiakasyhteistyöryhmän viranomaisten toimintaa asiakasyhteistyöryhmässä. Kyselylomakkeen tarkistivat useat henkilöt, esimerkiksi opinnäytetyön ohjaaja ja Keski-Satakunnan terveydenhuollon kuntayhtymästä kuntoutusohjaaja. Kyselylomake koostui kahdeksasta
avoimesta kysymyksestä sekä kahdesta monivalintakysymyksestä. Avoimiin kysymyksiin toivottiin perusteltuja vastauksia.
Jyväskylän ammattikorkeakoululla on käytössään reaaliaikainen www-selaimella käytettävä kyselyohjelmisto, Digium Enterprise, joten kysely luotiin sähköiseksi kyselyksi
kyseenomaista. ohjelmaa apuna käyttäen. Ohjelman avulla voidaan toteuttaa kyselyn
ja tutkimuksen kaikki vaiheet lomakkeen suunnittelusta ja julkaisusta tulosten raportointiin, suodattamiseen ja yhteenvetoihin asti.
8.3 Aineiston analysointi
Opinnäytetyön analyysimenetelmänä käytettiin sisällönanalyysiä. Sisällönanalyysi on
perusanalyysimenetelmä, jota voidaan käyttää kaikissa laadullisissa tutkimuksissa.
Tyypillistä laadullisessa tutkimuksessa on, että tutkimuksen aineistossa ilmenee monia mielenkiintoisia asioita. On tärkeää rajata se ilmiö tai asia, jota tutkitaan, koska
kaikkea ei voi tutkia yhden tutkimuksen puitteissa. Tutkimuksen edetessä on hyvä
pitää mielessä tutkimustarkoitus ja -kysymykset, jotta siinä tulee ilmi vastaukset näihin seikkoihin. Sisällönanalyysiin liittyy myös teemoittelu, jolla aineistoa voi pilkkoa ja
ryhmitellä erilaisten aihepiirien mukaan. (Tuomi & Sarajärvi 2009, 91-94.)
Sisällönanalyysissä aineistoa tarkastellaan eritellen, yhtäläisyyksiä ja eroja etsien ja
tiivistäen. (Tuomi & Sarajärvi 2002, 105.) Aineistolähtöinen sisällönanalyysi perustuu
aineiston pelkistämiseen, ryhmittelyyn ja abstrahointiin. Pelkistämisellä tarkoitetaan
aineiston ilmaisujen koodaamista, jotka liittyvät tutkimustehtävään. Ryhmittely tarkoittaa sitä, että pelkistetyistä ilmauksista yhdistetään ne asiat, jotka kuuluvat yhteen. Abstrahoinnissa muodostetaan yleiskäsitteiden avulla kuvaus tutkimuskohteesta. (Kyngäs & Vanhanen 1999, 5.)
Opinnäytetyössä analysoinnin alkuvaiheessa vastaukset koottiin kysymyksittäin. Kysymyksittäin kootut vastaukset oli helpompi hahmottaa ja analysointia oli luonteva
työstää. Vastauksista etsittiin samaa tarkoittavia ilmauksia ja yhdistettiin niitä yhtenäisiksi käsitteiksi. Samaa tarkoittavia ilmauksia myös laskettiin, jotta ne saatiin
määrällisesti koottua.
9.1 Asiakasyhteistyöryhmän toimintatapa
Asiakasyhteistyöryhmän perustehtävänä on asiakasasioiden käsittely. Kuntoutuksen
yleisiin asioihin liittyy esimerkiksi tiedotus lainsäädännön, etuuksien ja palveluiden
muutoksista sekä palvelu- ja kuntoutuspolkujen tarkastelu. Asiakasyhteistyöryhmän
tehtävänä on käsitellä kuntoutuksen järjestämistä koskevia yleisiä asioita sekä kuntoutuksen asiakasasioita. Kysymyksellä kartoitettiin sitä, että käsitelläänkö ryhmässä
pääasiassa asiakasasioita, kuntoutuksen yleisiä asioita vai pääasiassa sekä asiakasasioita että kuntoutuksen yleisiä asioita. Vastaajista 46 % oli sitä mieltä, että asiakasyhteistyöryhmä käsittelee pääasiassa asiakasasioita. Vastanneista 53 % koki, että asiakasyhteistyöryhmä käsittelee pääasiassa sekä asiakasasioita että kuntoutuksen yleisiä
Kyselyssä kartoitettiin keskeisimmät aloitteentekijät asian tuomisessa asiakasyhteistyöryhmän käsittelyyn. Vastanneista 58 % oli sitä mieltä, että työ- ja elinkeinotoimisto lähettää eniten asiakkaita työryhmän käsittelyyn. Vastaajista 33 % oli sitä mieltä,
että sosiaalitoimisto on aloitteentekijä ja 8 % oli sitä mieltä, että asiakas itse haluaa
asiansa käsiteltävän ryhmässä. (Kuvio 2.)
KUVIO 2. Aloitteentekijät asian tuomisessa asiakasyhteistyöryhmään
9.2 Onko toiminta kuntoutuksen asiakasyhteistyöryhmässä muuttunut
työntekijän näkökulmasta?
Keskeisenä nousi esiin, että toiminta ei ole muuttunut kovinkaan paljon. Toiminta on
pysynyt asiantuntevana. Monet pitivät ryhmää aktiivisena ja asiansa osaavana. Kokonaisuudessaan työryhmän toimintaan oltiin tyytyväisiä. Vaikka toiminta ei ole muuttunut paljoakaan, vastaajat kokivat kuitenkin, että toimintamallit ovat ajan mittaan
kehittyneet paremmiksi. Esimerkiksi asiakkaiden osallistuminen asiansa käsittelyyn
on lisääntynyt. Vastaajat pitivät tärkeänä, että asiakas itse tulee paikalle kertomaan,
mitkä ovat hänen odotuksensa ja tavoitteensa, jotta umpikujasta päästäisiin eteenpäin.
9.3 Asiakasyhteistyöryhmän tyyppiasiakas
9.3.1 Nuorten ryhmä
Nuorten ryhmän tyyppiasiakas on iältään 18-23-vuotias. Näiden ikävuosien väliin
mahtuu monia asioita, jotka vaikuttavat nuoren elämään. Nuori on usein kokonaan
kouluttautumaton tai koulunsa keskeyttänyt ja nuorilla ei ole myöskään työkokemusta. Nuorten ryhmässä isoa osaa näyttelevät päihde- ja mielenterveysongelmat, jolloin
nuoren sitoutumattomuus erilaisiin toimenpiteisiin vaikeuttaa ratkaisujen löytämisessä. Nuorten ryhmässä ratkaisua haetaan kuntoutumisvaiheessa yleensä koulutuspolun löytämiseen ja työllistymiseen. Tyypillistä on myös, että lähetteet nuorten
ryhmään tulevat erikoissairaanhoidon nuorisopsykiatrialta.
9.3.2 Aikuisten ryhmä
Tyypillinen aikuinen, joka tulee ryhmään, on keskimäärin 25-55-vuotias. Useimmiten
taustalla on rikkonainen työhistoria, pitkät työttömyysjaksot, elämänhallinnan vaikeus sekä päihde- ja mielenterveysongelmat. Asiakas on sekä työhallinnon että sosiaalitoimen yhteisasiakas. Hänellä on terveyden kanssa ongelmia, jotka ovat jo diagnosoituja tai diagnoosia täytyy päivittää. Taustalla voi olla myös velkaongelmia. Harvinaisissa tilanteissa asiakkaalla voi olla rikostausta. Asiakas on yleensä hyvin moniongelmainen. Häntä on jo tutkittu ja yritetty erilaisin toimenpitein työllistää, mikä ei yrityksistä huolimatta ole toteutunut.
Useimmiten kartoitetaan työ- ja koulutusmahdollisuuksia sekä tarvittaessa hänet
ohjataan kuntoutukseen. Voidaan selvittää myös uutta työllistymismahdollisuutta,
työkykyä tai eläkepäätöstä. Joskus tarvitaan myös lisätutkimuksia, jotta saadaan kokonaiskäsitys asiakkaan terveydentilasta ja työkyvystä.
9.4 Asiakasyhteistyöryhmän toimintaan vaikuttavat tekijät
Kuntoutuksen asiakasyhteistyöryhmän toimintaan vaikuttavat eniten työryhmän jäsenten sitoutuneisuus ja aktiivisuus. Ryhmän koettiin olevan sitoutunut, mutta esiin
nousi myös sitoutumattomuus, mikä koettiin asioiden etenemättömyytenä. Asiakasyhteistyöryhmän toiminnan myötä toisilleen tutut työryhmän jäsenet tekevät
yhteistyöstä joustavaa ja konsultaatiokynnys on matala. Työryhmän eduksi osoittautui se, että samanaikainen tieto on kaikilla jäsenillä. Nykyisen ryhmän ryhmädynamiikkaa pidettiin toimivana. Tätä edesauttaa korkea motivaatio sekä toisten tunteminen. Ryhmään vaikuttaa myös hyvä puheenjohtaja, joka huolehtii aikataulusta sekä muista käytännön asioista. Kokoukseen valmistautuminen vaikuttaa myös ryhmän
toimintaan. On tärkeää tuoda kokouksessa muiden viranomaisten tiedoksi asiantuntemus omalta alalta.
9.5 Kuntoutusmahdollisuudet ja toimenpiteet ennen
asiakasyhteistyöryhmään tuloa
Asiakkaat käyvät läpi erilaisia toimenpiteitä ennen kuin tulevat asiakasyhteistyöryhmään. Tärkeää on kartoittaa asiakkaan tilanne, jotta hänen asiansa etenee mahdollisimman hyvin. Kartoittaminen voi esimerkiksi olla psykoterapeuttinen keskustelu,
moniammatillinen tutkimus, perhe- ja verkostopalaverit sekä keskustelua päihteiden
Toimenpiteitä, joita tehdään, ovat myös ohjaavat koulutukset, ammatinvalinnanohjaus, työkokeilu/-harjoittelu, työelämävalmennus sekä kuntouttava työtoiminta.
9.6 Nykyinen lähetekäytäntö ja sen kehittäminen
Nuorten asiakasyhteistyöryhmän lähete on toimiva ja asiallinen. Asiakas täyttää lähetteen viranomaisen kanssa, jotta saadaan mahdollisimman kattava alkuinformaatio. Hyväksi koettiin myös se, että lähete ohjeineen on kaikkien saatavilla internetissä. Aikuisten asiakasyhteistyöryhmässä ei ole yhtenäistä lähetekäytäntöä. Aikuisten
asiakasyhteistyöryhmässä tulisi kaikkien lähettävien tahojen tehdä suostumuksen
lisäksi yhteenveto asiakkaan nykytilanteesta, aikaisemmista toimenpiteistä ja tavoitteista. Vastaajat toivoivat yhteistä lähetekäytäntöä sekä nuorten että aikuisten asiakasyhteistyöryhmän käyttöön.
9.7 Asiakkaan kuntoutusmahdollisuuksien selvittäminen ja
kuntoutustoimenpiteiden oikea-aikaisuuden merkitys
Kuntoutusmahdollisuuksien selvittämistä ja kuntoutustoimenpiteiden oikeaaikaisuutta pidettiin merkittävänä tekijänä ja suurin osa vastaajista oli sitä mieltä,
että syrjäytymistä pitää estää. Näin ollen varhainen puuttuminen olisi paras keino.
Olisi tärkeää päästä kaikkien kohdalla tilanteeseen, jossa voidaan reaaliaikaisesti
puuttua terveyteen ja kuntoutukseen. Oikea-aikaisuudella puututaan tilanteeseen,
jotta vaivat ja ongelmat eivät kasaantuisi eikä kuntoutuminen veisi niin paljon aikaa.
Merkittäväksi tekijäksi nousi esille moniammatillisuus. On tärkeää etsiä oikeita ratkaisuja haastavissa tilanteissa moniammatillisesti.
Varhaisia toimenpiteitä tulisi aina kehittää ja etsiä aktiivisesti syrjäytymisvaarassa
olevia. Nämä toimenpiteet sekä yksittäisten toimijoiden esityöt olisi tehtävä huolella
ennen asiakasyhteistyöryhmään tuomista. Kysymystä pohdittiin myös asiakkaan kannalta, sillä oikea-aikaisuus voisi motivoida asiakasta enemmän työelämän tai koulutuksen suuntaan. Tällä hetkellä asiakkaiden ajatukset ovat liian sairaus- ja eläkeorientoituneita, jolloin ilmenee suuria vaikeuksia ohjata asiakasta eteenpäin. Kuntoutusmahdollisuuksien selvittäminen ja kuntoutustoimenpiteiden oikea-aikaisuus tuo asiakkaalle monenlaista psyykkistä helpotusta sekä uskoa asioiden järjestymiseen ja
elämänhallinnan tunteen lisäämiseen.
9.8 Kuntoutuksen asiakasyhteistyöryhmän tulevaisuus
Kuntoutuksen asiakasyhteistyöryhmälle on tarvetta jatkossakin. Toimintatapoja tulisi
kehittää paremmiksi ja olisi hyvä oppia aiemmista tapauksista. Asiakasyhteistyöryhmä on tarpeellinen tässä yhteiskunnan tukiviidakossa. Tavoite on pidettävä kirkkaana
mielessä, jotta ryhmän toiminta ei paisu eikä kuormitu ja kokouksessa käsiteltäviä
asioita ei ole liikaa. On pyrittävä arvioimaan, milloin on riittävästi järjestetty toimenpiteitä asiakkaan tilanteen selvittämiseksi. Työryhmä on myös hyvä kanava saada
asiakkaan asiat kootuksi yhteen, jolloin kaikki osapuolet kuulevat, mitä mahdollisuuksia asiakkaalla on asioiden saamiseksi eteenpäin. Myös asiakkaalla itsellään on tieto
siitä, mitä seuraavaksi tapahtuu. Vastaajat kokivat, että työryhmälle on tarvetta varsinkin haastavien kokonaistilanteiden selvittelyssä.
Myös hallinnollisille kokouksille on tarvetta yleisten kuntoutukseen liittyvien asioiden
eteenpäin viemisessä, tiedottamisessa ja kehittämisessä. Hallinnollisia kuntoutuksen
asiakasyhteistyöryhmän kokouksia on ollut kahdesti vuodessa ja ne on koettu tarkoituksenmukaisiksi. Toimintaa pitää kuitenkin kehittää jatkuvasti, jotta se säilyy tarkoituksenmukaisena ja palvelee sekä asiakkaita että työryhmän jäseniä ja yhteistyötahoja.
Asiakasyhteistyöryhmän toiminnassa on omat haasteensa. Ajanpuute on yksi haastava tekijä. Kauan kestäviin ja raskaisiin palavereihin monien eri toimijoiden kanssa ei
välttämättä tulevaisuudessa ole aikaa. Haasteina nähtiin myös suuri asiakasmäärä
asiakasyhteistyöryhmässä ja asiakkaan auttaminen tilanteessa, jossa asiakas ei itse
halua, että häntä autetaan.
Tutkimukseen osallistuivat ne viranomaiset, jotka ovat mukana kuntoutuksen asiakasyhteistyöryhmän toiminnassa joko nuorten tai aikuisten ryhmässä. Opinnäytetyön
perusteella voidaan todeta, että kuntoutuksen asiakasyhteistyöryhmän toimintaa
pidetään merkittävänä tekijänä sekä asiakkaan että viranomaisen näkökulmasta. Kysely lähetettiin 21 viranomaiselle, joista 13 vastasi kyselyyn. Kyselyn luotettavuutta
olisi lisännyt se, että kyselyyn vastanneita olisi ollut enemmän. Tavoitteena oli saada
kaikilta asiakasyhteistyöryhmän jäseniltä vastaus, jotta tulokset olisivat olleet monipuolisia ja jokainen asiakasyhteistyöryhmän jäsen olisi tuonut oman mielipiteensä
kysyttäviin asioihin. Esimerkiksi sosiaalitoimiston näkökanta kuntoutuksen asiakasyhteistyöryhmän toiminnasta Keski-Satakunnan terveydenhuollon kuntayhtymässä olisi
ollut mielenkiintoinen. Sosiaalitoimistohan on keskeinen aloitteentekijä asiakkaan
asioiden tuomisessa asiakasyhteistyöryhmään ja usein kyseenomainen henkilö on
juuri sosiaalitoimiston asiakas.
Opinnäytetyön lähtökohtana oli työelämälähtöisyys, jolloin se myös palveli toimeksiantajaa. Opinnäytetyön tulosten pohjalta voidaan todeta, että sekä nuorten että
aikuisten ryhmän toimintaa pidetään tarpeellisena ja toimivana. Toiminta on aktiivista ja sujuvaa, mutta ryhmän jäsenet ovat kuitenkin valmiita kehittämään toimintaa
vielä paremmaksi. Kehitystyö palvelee sekä asiakasyhteistyöryhmän jäseniä että
asiakasyhteistyöryhmään tulevia asiakkaita. Asiakaslähtöistä näkökulmaa ei ole
unohdettu ja siihen pitää jatkossakin kiinnittää huomiota.
Laki kuntoutuksen asiakasyhteistyöstä on laadittu asiakkaan aseman parantamiseksi
(Paatero ym. 2008, 45).
Nuorten ryhmän lähete koettiin toimivaksi, joten aikuisten ryhmän lähetekäytäntö
voisi olla samanlainen. Lähetekäytäntöä voisi myös kehittää niin, että se olisi sähköisessä muodossa Keski-Satakunnan terveydenhuollon kuntayhtymän verkkosivuilla,
josta se olisi helposti löydettävissä. Myös asiakkaan kannalta toimiva lähetekäytäntö
on tärkeä asia. Asiakkaan asiaa ennen asiakasyhteistyöryhmään tuloa selvittänyt viranomainen on se, joka täyttää lähetteen asiakkaan kanssa ja samalla asiakas valmistautuu ryhmään tuloon.
Saikun (2006, 29) tutkimuksessa käy ilmi, että keskeinen aloitteentekijä asiakasasioiden tuomisessa ryhmään oli työ- ja elinkeinotoimisto. Samoin Opinnäytetyössä viranomaiset toivat esille sen, että Keski-Satakunnan terveydenhuollon kuntayhtymässä työ- ja elinkeinotoimisto on keskeisin aloitteentekijä. Nuorten ryhmässä aloitteentekijänä on usein erikoissairaanhoidosta nuorisopsykiatria. Saikku (2006, 29-30) pohti
tutkimuksessaan tyyppiasiakasta. Ryhmien asiakaskunta on hyvin haastavaa. Usein
työskennellään umpikujamaisissa tilanteissa, joissa asiakkaan toimeentulo ja arjessa
selviytyminen on keskeistä. Opinnäytetyön mukaan tyyppiasiakas on keski-ikäinen
mies tai nainen, jolla on ongelmia terveyden ja työllistymisen kanssa. Työttömyys on
usein jatkunut pitkään. Usein taustalla on myös päihde- ja mielenterveyspulmia sekä
hylättyjä eläkepäätöksiä. Nuorten ongelmat on jaettavissa kahteen luokkaan; terveydentilaan ja työkykyyn/työllistymiseen liittyvät asiat sekä laajemmalle liittyvät pulmat
eli sosiaaliset seikat, kuten esimerkiksi syrjäytyminen.
Kuntoutuksen asiakasyhteistyöryhmässä pohditaan usein asiakkaiden työllistymistä.
Keski-Satakunnan terveydenhuollon kuntayhtymän kuntoutuksen asiakasyhteistyöryhmän asiakkaat tulevat Harjavallasta, Nakkilasta ja Kokemäeltä. Kaikkien näiden
kuntien työttömyystilanne on samansuuntainen. Nakkilan työttömyysprosentti oli
11,7 % vuonna 2010; Harjavallan työttömyysprosentti oli 10,8 % ja Kokemäen 10,2 %.
Kokemäellä oli pitkäaikaistyöttömiä yhteensä 59, Harjavallassa 53 ja Nakkilassa 38.
Työttömiä työnhakijoita oli eniten Harjavallassa eli 378, kun taas vähiten työttömiä
työnhakijoita oli Nakkilassa eli 308. (Työ- ja elinkeinoministeriö 2011.)
Tyyppiasiakas ei ole muuttunut Saikun (2006) tutkimuksen jälkeen kovinkaan paljon.
Opinnäytetyössä viranomaiset toivat esille samoja seikkoja, joita nuoret ja aikuiset
kohtaavat tänä päivänä ainakin Keski-Satakunnassa. Useimmat vastaajat olivat sitä
mieltä, että asiakkaiden tilanteet ovat entistä vaikeampia ja monimutkaisempia. Voi
siis todeta, että monen asiakkaan kohdalla ongelmat ovat moninaisia. Esimerkiksi
työllistyminen voi olla asiakkaan kannalta haastavaa, jos taustalla on erilaisten päihteiden käyttöä. Tällöin pelkkä työttömyys ei ole ongelma. Tilannetta pitää selvittää
kokonaisvaltaisesti, jotta asiakas saisi tarvitsemansa avun. Edeltävät toimenpiteet
ennen kuntoutuksen asiakasyhteistyöryhmää ovat tärkeitä. Toimenpiteitä tehdään
moniakin, mutta toimenpiteistä huolimatta asiakas voi olla edelleen umpikujassa.
Sitoutuneisuus oli tekijä, jonka vastaajat mainitsivat useampaan otteeseen esimerkiksi silloin, kun kysyttiin ryhmän toimintaan vaikuttavia tekijöitä. Useimmat olivat
sitä mieltä, että ryhmän jäsenet ovat sitoutuneita. Asian kääntöpuolena nähtiin myös
sitoutumisen puute, jolloin asiat eivät tahdo edetä haluttuun suuntaan. Kyseinen
arvio ei kuitenkaan tuo tarkasti esiin, tarkoitettiinko sitoutumattomuudella itse asiakasta vai asiakasyhteistyöryhmän jäsentä. Tässä kohtaa voisi miettiä kysymyksen rakennetta uudelleen ja pohtia sitä, miten kysymyksen voisi muotoilla selkeämmin niin,
että saisi tarkemman vastauksen.
Kyselytutkimuksella voidaan kerätä laaja tutkimusaineisto ja kyselyllä voidaan myös
kysyä monia asioita. Kyselytutkimus on tehokas menetelmä, koska se säästää aikaa ja
vaivannäköä ja se on mahdollista lähettää suurellekin joukolle. Kyselylomakkeen
suunnittelussa pitää olla huolellinen, jotta aineisto voidaan luontevasti käsitellä ja
analysoida. Kyselylomakkeeseen liittyy myös haasteita. Aina ei tiedetä, miten vastaajat ovat ymmärtäneet kysymykset tai ovatko vastaajat ehtineet perehtyä niihin.
Avoimet kysymykset tuovat myös haasteensa, sillä kaikki eivät aina perustele omia
vastauksiaan tai vastaukset ovat puutteellisia halutun tiedon selvittämisen kannalta.
(Hirsijärvi ym. 2009, 195.)
Ryhmän jäsenten sitoutuneisuuteen vaikuttaa sujuva moniammatillinen yhteistyö.
Ryhmän jäseniltä vaaditaan taitoja tehdä tällaista yhteistyötä, joka auttaa myös asiakasta ymmärtämään tilanteen. Ryhmän toimintaan vaikuttaa varmasti se, että jäsenet tuntevat toisensa ja näin ollen konsultointikynnys on matala. Tilanteessa, jossa
uusi jäsen tulee mukaan ryhmän toimintaan, voisi perehdytys asiakasyhteistyöryhmän toimintatapoihin olla hyvä keino toivottaa jäsen tervetulleeksi mukaan toimintaan. Kuntoutuksen asiakasyhteistyöryhmä ei voi toimia ilman yhteisiä pelisääntöjä,
joten niistä tiedottaminen uudelle jäsenelle on todella tärkeää. Ryhmän tehtävänä
voisi olla miettiä sopiva henkilö perehdyttäjäksi vai voisiko koko ryhmä olla mukana
perehdytyksessä ja toimintamallien selvittämisessä. Tutkimuksessaan Saikku (2006,
33) listaa ryhmän toimintaan vaikuttavia tekijöitä. Ryhmän sisäinen toimintatapa ja
organisoituminen näyttäytyvät enemmän voimavarana kuin uhkana. Vahvuutena
koettiin ryhmän hyvä ilmapiiri, toisten tunteminen ja vakiintuneet käytänteet.
Opinnäytetyössä kehotettiin viranomaisia tuomaan esille myös omia kehittämisideoitaan. Keskeisenä asiana nousi esille, että lähetekäytäntöä pitäisi kehittää ja yhtenäistää. Tällä hetkellä nuorten asiakasyhteistyöryhmässä on toimiva lähetekäytäntö. Sen
avulla jokainen ryhmään osallistuja saa tarvittavat tiedot asiakkaan tilanteesta. Aikuisten asiakasyhteistyöryhmässä ei tällä hetkellä ole käytössä yhteistä lähetettä.
Osa asiakasyhteistyöryhmän jäsenistä kokoaa koosteen asiakkaan
nykytilanteesta, aikaisemmista toimenpiteistä ja tavoitteista. Kooste on tärkeä, jotta
työryhmällä olisi mahdollisimman tarkka tieto asiakkaasta, mikä taas auttaa kuntoutus- ja työllistymismahdollisuuksien kartoittamisessa. Lähetteenä toimii suostumus,
jonka asiakas itse allekirjoittaa hyväksyen samalla neuvottelun työhönsijoittumis- ja
kuntoutusmahdollisuuksista asiakasyhteistyöryhmässä. Lisäksi viranomaiset saavat
käyttää tietoja asiakkaan terveydentilasta, toimeentuloturvasta, kuntoutus-, päiväraha- ja eläkeasioista sekä koulutus- ja työllistymismahdollisuuksista luottamuksellisesti
siinä laajuudessa kuin se asia hoitamisen kannalta on välttämätöntä. (Suostumus
tietojen antamiseen kuntoutuksen asiakasyhteistyöryhmälle.) Yhtenäinen lähete on
tarkoituksenmukainen, mutta se edellyttää kaikkien asiakasyhteistyöryhmän jäsenten sitoutumista samanlaiseen käytäntöön.
Enemmistö asiakasyhteistyöryhmän viranomaisista suuntautuu toiveikkain ja kehittämismyönteisin mielin tulevaisuuteen. Asiakkaita on paljon ja heidän tilanteensa
ovat muuttuneet entistä haastavammiksi. Tärkeää on ottaa opiksi aikaisemmista tapauksista, jotta tulevaisuudessa haastavat tapaukset eivät veisi niin paljon ryhmän
aikaa. Kehityksen näkökulmasta katsottuna jatkotutkimuksen aiheena voisi olla asiakkaan näkökulma Keski-Satakunnan terveydenhuollon kuntayhtymässä järjestettävässä kuntoutuksen asiakasyhteistyöryhmässä. Lähtökohtana voisi olla ajatus siitä,
miten asiakas kokee työryhmän toiminnan. Toisaalta voisi tutkia myös laajemmin eri
paikkakuntien kuntoutuksen asiakasyhteistyöryhmien toimintaa ja samalla pohtia,
voisiko paikkakuntien toimintamalleja hyödyntää muissa työryhmissä.
Tutkimuksen kannalta on tärkeää pohtia sitä, mittaako tutkimus juuri sitä, mitä on
tarkoitus mitata. Validiteetti on se, minkä avulla määritellään tutkimuksen tarkoituksenmukaisuus. (Hirsijärvi ym. 2009, 231.) Opinnäytetyö on tarkoin mietitty ja suunniteltu alusta asti toimeksiantajan kanssa. Yhteistyö jatkui koko opinnäytetyöprosessin
ajan tukien sen etenemistä. Kyselylomakkeen suunnittelussa on tärkeää miettiä, mikä on merkityksellistä juuri oikean tiedon saamisessa.
Opinnäytetyön kohderyhmä koostui omakohtaista kokemusta omaavista asiakasyhteistyöryhmän jäsenistä, joilta odotettiin perusteltuja vastauksia. Asiakasyhteistyöryhmän jäsenet saivat tietoa kyselystä kyselyn lähettämisen jälkeen. Tilaisuudessa
käytiin läpi kyselyn tarkoitus ja sisältö. Toivomuksena oli, että kaikki yhteistyöryhmän
toiminnassa mukana olevat viranomaiset vastaavat kyselyyn.
Luotettavuuden yhtenä tekijänä on se, onko aiheeseen perehdytty riittävästi. Itse
tutkimus sujui ongelmitta. Kohderyhmä koostui viranomaisista, joten he pystyivät
vastaamaan avoimiin kysymyksiin seikkaperäisesti ja suurimmaksi osaksi vastaukset
olivat perusteltuja. Kyselyssä oli selkeät ohjeet ja tieto siitä, milloin vastaukset pitäisi
palauttaa. Kysely lähetettiin viranomaisten sähköpostiin, joten he itse saivat päättää
vastaamisen ajankohdan. Kysely laadittiin niin, että vastaamisen voi jättää kesken ja
jatkaa eteenpäin itselle sopivana ajankohtana.
Kyngäksen ja Vanhasen mukaan (1999, 10) monet sisällön analyysin asiantuntijat
ovat sitä mieltä, että tulosten luotettavuuden kannalta on tärkeää, että pystytään
osoittamaan yhteys tulosten ja aineiston välillä. Asiantuntijat suosittelevat facevaliditeetin käyttämistä luotettavuuden lisäämiseksi. Face-validiteetti tarkoittaa sitä,
että tulos esitetään niille, jotka ovat tuttuja tutkittavan ilmiön kanssa. Opinnäytetyössä tällaisia henkilöitä olivat ne, jotka työskentelevät asiakasyhteistyöryhmän
jäseninä. Tarkoitus on järjestää tilaisuus, jossa asiakasyhteistyöryhmän jäsenet kuulevat opinnäytetyön tulokset. Samalla on mahdollisuus pohtia opinnäytetyön kautta
tulleita kehittämisajatuksia.
Nuorten ja aikuisten kuntoutuksen asiakasyhteistyöryhmien toiminta on tärkeää ja
yhteistyöryhmät ovat nykyistenkin toimintamallien mukaan aktiivisia ja toimivia. Kuitenkin viranomaisten mielestä ryhmän kehittäminen on tärkeää. Asiakasyhteistyöryhmän toimintaa tulee kehittää, koska yhä enemmän on haastavia asiakastilanteita,
joiden selvittämiseksi tarvitaan verkostoitumista. Tällöin ryhmän toiminta palvelee
sekä asiakkaita ja että työryhmän jäseniä ja yhteistyötahoja.
Kuntoutuksen toimenpiteet vaihtelevat asiakkaiden tarpeiden perusteella. Mikäli
asiakkaan asia ei etene toivotusti tai siihen ei löydy tarkoituksenmukaista ratkaisua,
se tuodaan asiakasyhteistyöryhmä käsiteltäväksi, jolloin tilannetta pohditaan moniammatillisesti. Tarkoituksenmukaisten toimenpiteiden löytämiseksi tarvitaan varhaista puuttumista ja oikea-aikaisuutta. Keskeisenä kehitysajatuksena nousi esiin
nuorten ja aikuisten kuntoutuksen asiakasyhteistyöryhmien lähetekäytäntöjen yhtenäistäminen niin, että molemmissa asiakasyhteistyöryhmissä olisi käytössä samanlainen sähköinen lähete.
Hirsijärvi, S., Remes, P. & Sajavaara, P. 2009. Tutki ja kirjoita. 15. uud. p. Helsinki:Tammi.
Järvikoski, A., Hokkanen, L. & Härkäpää, K. 2009. Asiakkaan äänellä. Odotuksia ja arvioita vaikeavammaisen lääkinnällisestä kuntoutuksesta. Kuntoutussäätiön tutkimuksia 2009/80. Helsinki.
Järvikoski, A. & Härkäpää K. 2004. Kuntoutuksen perusteet. Helsinki: WSOY
Järvikoski, A. & Härkäpää K. 2011. Kuntoutuksen perusteet. Helsinki: WSOY
Karjalainen, V. & Saikku, P. 1999. Vuoropuhelun aika. Kirjoituksia kuntoutuksen kehittyvästä asiakasyhteistyöstä. Raportteja 236. Sosiaali- ja terveysalan tutkimus- ja kehittämiskeskus.
Karjalainen, V. & Saikku, P. 2007. Kohtaamisen muuttuva haaste. Pitkittäistarkastelu
kuntoutuksen asiakasyhteistyöstä. Kuntoutus 2, 15-26.
mahdollisuudet. 4. uud. p. Helsinki:WSOY.
Kokko, R.-L. 2003. Asiakas kuntoutuksen yhteistyöryhmässä. Kuntoutussäätiö: Helsinki.
Kokko, R.-L. 2004. Kuntoutuksen asiakasyhteistyö asiakkaan näkökulmasta.
Kuntoutuksen asiakasyhteistyöryhmä. 2011. Keski-Satakunnan terveydenhuollon
Kuntayhtymän verkkosivut. Viitattu. 27.10.2011.
http://www.ksthky.fi/erityispalvelut/kuntoutusohjaaja/kuntoutuksenasiakasyhteisty
oryhma, erityispalvelut, kuntoutusohjaaja.
Kuntoutusselonteko 2002. Valtioneuvosto. Sosiaali- ja terveysministeriön julkaisuja
2002:6. Helsinki: Sosiaali- ja terveysministeriö. Viitattu 25.8.2011.
http://www.kuntoutusportti.fi/portal/fi/tutkimus/ohjelmat_ja_selonteot/ Kuntoutusselonteko 2002.
Kuntoutuksen palvelujärjestelmä. 2011. Kuntoutusportti. Kuntoutussäätiö. Viitattu
27.10.2011. http://www.kuntoutusportti.fi/portal/fi/kuntoutus/palvelujarjestelma/.
Kuntoutuksen tutkimuksen kehittämisohjelma. 2004. Sosiaali- ja terveysministeriön
julkaisuja 2003:19. Kuntoutusasiain neuvottelukunta. Viitattu 28.10.2011.
http://www.stm.fi/c/document_library/get_file?folderId=28707&name=DLFE4102.pdf.
Kyngäs, H. & Vanhanen, L. 1999. Sisällön analyysi. Hoitotiede 1, 5.
L 13.6.2003/497. Laki kuntoutuksen asiakasyhteistyöstä. Viitattu 24.5.2011. Valtion
säädöstietopankki Finlex. www.finlex.fi, ajantasainen lainsäädäntö.
L17.8.1992/785. Laki potilaan asemasta ja oikeuksista. Viitattu 27.10.2011. Valtion
säädöstietopankki Finlex. www.finlex.fi, ajantasainen läinsäädäntö.
L 21.5.1999/621. Laki viranomaisten toiminnan julkisuudesta. Viitattu 9.8.2011. Valtion säädöstietopankki Finlex. www.finlex.fi, ajantasainen lainsäädäntö.
L 22.4.1999/523. Henkilötietolaki. Viitattu 9.8.2011. Valtion säädöstietopankki Finlex.
www.finlex.fi, ajantasainen lainsäädäntö.
27.10.2011. Valtion säädöstietopankki Finlex. www.finlex.fi, ajantasainen lainsäädäntö.
Mönkkönen, K. 2007. Vuorovaikutus dialoginen asiakastyö. Helsinki: Edita Prima oy.
Paatero, H., Lehmijoki, P., Kivekäs, J. & Ståhl, T. Kuntoutusjärjestelmä. Teoksessa
Kuntoutus. Toim. P. Rissanen, T. Kallanranta ja A. Suikkanen. Helsinki: Kustannus Oy
Duodecim, 31-48.
Puumalainen, J. 2008. Kuntoutuksen historiaa. Teoksessa Kuntoutus. Toim. P. Rissanen, T. Kallanranta ja A. Suikkanen. Helsinki: Kustannus Oy Duodecim, 16-30.
Reivilä, M. 2004. Kuntoutuksen asiakasyhteistyö kangertelee. Sosiaalivakuutus 1, 2021.
Saikku. P. 2006. Asiakasyhteistyötä uudella lailla? Kuntoutuksen asiakasyhteistyön
arviointi. Sosiaali- ja terveysministeriön selvityksiä 2006:47.
Seikkula, J., & Arnkil, T. E. 2009. Dialoginen verkostotyö. Helsinki: Terveyden ja hyvinvoinnin laitos.
Seppänen, H. 2007. Asiakastietojen käsittely kuntoutusyhteistyössä. Opas kuntoutuksen asiakasyhteistyöryhmille. Sosiaali- ja terveysministeriön selvityksiä 2007:50.
Sosiaali- ja terveysministeriö. Kuntoutusasiain neuvottelukunta. 2004. Kuntoutuksen
tutkimuksen kehittämisohjelma. Sosiaali- ja terveysministeriön julkaisuja 2003:19.
Suostumus tietojen antamiseen kuntoutuksen asiakasyhteistyöryhmälle. n.d. KeskiSatakunnan terveydenhuollon Kuntayhtymän verkkosivut. Viitattu 29.9.2011.
http://www.ksthky.fi/erityispalvelut/kuntoutusohjaaja/getfile.php?file=92, suostumus.
Tuomi, J. & Sarajärvi, A. 2009. Laadullinen tutkimus ja sisällönanalyysi. 4. uud. painos.
Työ- ja elinkeinoministeriö. 2011. Kuntapohjaisia vuosikeskiarvoja ELY-keskuksittain
ja kunnittain keskimäärin vuonna 2010. Viitattu 30.9.2011.
http://www.tem.fi/files/29080/tekkun2010.pdf.
Kuntoutuksen asiakasyhteistyöryhmän toiminta ja sen kehittäminen
Opiskelen kuntoutuksen ohjaajaksi Jyväskylän ammattikorkeakoulussa. Valitsin sähköisen
kyselyn, koska se nopeuttaa kyselyn vastauksien prosessointia ja yhteenvedon tekoa. Teen
opinnäytetyön aiheesta "Paikallinen kuntoutuksen asiakasyhteistyöryhmä ja sen kehittäminen". Toimeksiantajani on Keski-Satakunnan terveydenhuollon Kuntayhtymä. Olen luonut
tämän sähköisen kyselyn kaikille niille, jotka ovat mukana kuntoutuksen asiakasyhteistyöryhmässä. Haluan tällä kyselyllä kartoittaa teidän toimijoiden mielipiteitä tämän hetken kuntoutuksen asiakasyhteistyöryhmästä ja kartoittaa myös mahdollisia kehittämisideoita.
Tämä kysely on tehty Digium Enterprise ohjelmaa apuna käyttäen. Jyväskylän ammattikorkeakoululla on käytössään reaaliaikainen www-selaimella käytettävä kyselyohjelmisto, Digium
Enterprise. Ohjelman avulla voidaan toteuttaa kyselyn ja tutkimuksen kaikki vaiheet lomakkeen suunnittelusta ja julkaisusta tulosten raportointiin, suodattamiseen ja yhteenvetoihin asti.
Vastatkaa kyselyyn 31.8. mennessä.
Kuntoutuksen ohjaajaopiskelija
1. Virkanimike/Toimipiste
2. Mikä seuraavista kuvaa parhaiten asiakasyhteistyöryhmänne toimintatapaa?
( ) a) ryhmä käsittelee pääasiassa asiakasasioita.
( ) b) ryhmä käsittelee pääasiassa kuntoutuksen yleisiä asioista.
( ) c) ryhmä käsittelee pääasiassa sekä asiakasasioita että kuntoutuksen yleisiä asioita.
3. Koetteko, että työryhmän toiminta on muuttunut siitä, kun olette tulleet mukaan työryhmään? Perustele.
4. Kuvailkaa ryhmänne tyyppiasiakasta. (esimerkiksi ikä, minkälaiseen tilanteeseen
haetaan ratkaisua)
5. Nimetkää kaksi keskeisintä aloitteentekijää asian tuomisessa ryhmän käsittelyyn.
( ) a) asiakas
( ) b) terveyskeskus
( ) c) sosiaalitoimisto
( ) d) Kela
( ) e) Työ- ja elinkeinotoimisto
( ) f) opetustoimi
6. Mitkä tekijät vaikuttavat eniten ryhmän toimintaan?
7. Mitä kuntoutusmahdollisuuksia/toimenpiteitä teillä on mahdollisuus tehdä asiakkaan
asian etenemiseksi ennen kuin lähetätte asiakkaan asiakasyhteistyöryhmään?
8. Mitä mieltä olette nykyisestä lähetekäytännöstä?
9. Miten nykyistä lähetekäytäntöä voisi mielestänne kehittää?
10. Mikä merkitys asiakkaan kuntoutusmahdollisuuksien selvittämisellä ja kuntoutustoimenpiteiden oikea-aikaisuudella on kuntoutustarpeita vastaavien ratkaisujen löytämiseksi? Perustele.
11. Minkälaisena näette kuntoutuksen asiakasyhteistyöryhmänne tulevaisuuden?
Liite 2. Suostumus
Suostun siihen, että kuntoutuksen asiakasyhteistyöryhmä käsittelee kuntoutusta koskevaa asiaani.
Suostun myös siihen, että yhteistyöryhmä ja yhteyshenkilö saavat kuntoutusta koskevia salassa
pidettäviä tietojani asian hoitamisen kannalta tarpeellisessa laajuudessa. Tällaisia tietoja ovat esimerkiksi
tiedot terveydentilasta, toimeentuloturvasta, kuntoutus-, päiväraha- ja eläkeasioista sekä
koulutus- ja työllistymismahdollisuuksiin liittyvät asiat. Asiakasyhteistyöryhmän ja yhteyshenkilön
tulee lain mukaan pitää tiedot salassa.
Suostumus annetaan asiakasyhteistyöryhmälle ja se vastaa ryhmän toiminnassa syntyvien tietojen
käsittelystä asian käsittelyn ajan. Tämän jälkeen tietoja säilytetään terveyskeskuksen arkistossa.
Minulla on oikeus tarkastaa minua koskevat tiedot ja osallistua henkilökohtaisesti asiani käsittelyyn
kuntoutuksen asiakasyhteistyöryhmässä.
Rastita haluamasi vaihtoehto:
Haluan osallistua asiani käsittelyyn asiakasyhteistyöryhmässä.
Suostun, että asiakasyhteistyöryhmässä kuullaan myös läheistäni.
Läheisen nimi_________________________________________
Yhteystiedot__________________________________________
Suostun siihen, että asiakasyhteistyöryhmä saa luovuttaa salassa
pidettäviä tietojani ryhmän jäsenten taustaorganisaatioihin asiani
hoitamista varten.
Suostun siihen, että yhteistyöryhmä saa antaa kannanoton viranomaiselle
(esim. työvoimahallinnolle tai Kansaneläkelaitokselle),
laitokselle (esim. työeläkelaitokselle) tai muulle asian käsittelyn
kannalta tarpeelliselle yhteisölle.
Nimi__________________________________________________________
Henkilötunnus__________________________________________________
Osoite_________________________________________________________
Puhelin________________________________________________________
Suostumus on voimassa asian käsittelyn ajan. Asiakas voi peruttaa suostumuksensa ilmoittamalla
siitä kirjallisesti yhteistyöryhmälle.
Yhteyshenkilö___________________________________________________
Toimipiste______________________________________________________
Lomake täytetään kahtena kappaleena, joista toinen annetaan asiakkaalle. Yhteistyöryhmälle annettu suostumus
säilytetään asian käsittelyn päätyttyä terveyskeskuksen arkistossa kymmenen vuotta.
Liite 3. Laki kuntoutuksen asiakasyhteistyöstä
Lain tarkoituksena on auttaa kuntoutujaa saamaan hänen tarvitsemansa kuntoutuspalvelut ja tässä
tarkoituksessa edistää viranomaisten sekä muiden yhteisöjen ja laitosten asiakasyhteistyötä
tilanteessa, joka edellyttää usean kuntoutusta järjestävän yhteisön toimenpiteitä. Lain tarkoituksena
on myös edistää kuntoutujan asemaa ja osallistumista hänen kuntoutustaan koskevan asian
Laissa säädetään eri hallinnonalojen yhteistyötä ja asiakkaan asemaa koskevista periaatteista sekä
yhteistyössä noudatettavista menettelytavoista.
Sosiaali- ja terveydenhuollon viranomaisten, työvoima- ja opetusviranomaisten sekä
Kansaneläkelaitoksen on oltava keskenään yhteistyössä paikallisella, alueellisella ja
valtakunnallisella tasolla. Näiden viranomaisten tulee toimia yhteistyössä myös muiden kuntoutusta
järjestävien yhteisöjen kanssa.
Asiakasyhteistyö toteutetaan ensisijaisesti osana asianomaisten viranomaisten tavanomaista
toimintaa. Lisäksi yhteistyötä toteutetaan paikallisen, alueellisen ja valtakunnan tason
yhteistyöelimissä, joista säädetään jäljempänä.
1) kuntoutujalla henkilöä, joka hakee, tarvitsee tai käyttää kuntoutuspalveluja ja jonka kuntoutus
edellyttää sitä järjestävien viranomaisten, muiden yhteisöjen tai laitosten tässä laissa tarkoitettua
yhteistyötä työ- tai toimintakyvyn ylläpitämiseksi tai palauttamiseksi, tarpeellisen koulutuksen
järjestämiseksi, työllistymisen tukemiseksi tai kuntoutusajan toimeentuloturvan järjestämiseksi;
2) asiakasyhteistyöllä toimintaa, joka sisältää viranomaisten ja palvelun järjestäjien keskinäisen
yhteistyön periaatteista ja menettelytavoista sopimisen sekä kuntoutujien kuntoutustarpeita
vastaavien ratkaisujen etsimisen.
Päätöksen kuntoutuksesta tekee kukin kuntoutuksen järjestämisestä vastaava yhteisö siten kuin
siitä on erikseen säädetty. Asiakasyhteistyöstä aiheutuvista kustannuksista kukin toimintaan osallistuva yhteisö vastaa itse.
Kunnan on huolehdittava siitä, että sen alueella toimii asianmukaisesti kuntoutuksen
asiakasyhteistyöryhmä. Kunta asettaa yhteistyöryhmän neljäksi vuodeksi kerrallaan ja tiedottaa
kunnan asukkaille ja muille viranomaisille sekä kuntoutusta järjestäville yhteisöille ryhmän
toiminnasta ja kokoonpanosta.
Kuntoutuksen asiakasyhteistyöryhmässä on oltava vähintään yksi sosiaalihuolto-, terveydenhuolto,opetus- ja työvoimaviranomaisen, Kansaneläkelaitoksen ja muiden tarpeellisten yhteisöjen
nimeämä edustaja. Jos edustaja eroaa tai kuolee kesken toimikautensa, hänen edustamansa yhteisö
nimeää uuden edustajan.
Yhteistyöryhmän on tarvittaessa kutsuttava kokouksiinsa myös muiden viranomaisten, tapaturma-,
liikenne- ja työeläkevakuutusjärjestelmien, työnantajien ja työntekijöiden sekä muiden yhteisöjen
ja laitosten edustajia, minkä lisäksi se voi kuulla myös muita asiantuntijoita.
Kuntoutuksen asiakasyhteistyöryhmän tehtävänä on kehittää tässä laissa tarkoitettujen
viranomaisten, muiden yhteisöjen ja laitosten yhteistyömuotoja, sopia viranomaisten ja palvelujen
järjestäjien keskinäisen yhteistyön periaatteista ja menettelytavoista, huolehtia yhteistyön
toteuttamiseksi tarpeellisesta tietojen vaihtamisesta sekä käsitellä muita kuntoutuksen järjestämistä
koskevia yhteisiä asioita. Yhteistyöryhmä suunnittelee, edistää ja seuraa asiakkaiden kuntoutuksen
Kuntoutuksen asiakasyhteistyöryhmä käsittelee myös yksittäisen kuntoutujan asiakasyhteistyötä
koskevia asioita. Ryhmän tehtävänä on kuntoutustarpeita vastaavien ratkaisujen etsimiseksi
kuntoutujan palveluvaihtoehtojen arviointi, palvelujen suunnittelu sekä tähän liittyvien tietojen
Kuntoutuksen asiakasyhteistyöryhmä on tarvittaessa apuna muissa kuntoutusta koskevissa
säännöksissä tarkoitetun kuntoutussuunnitelman laatimisessa.
Kuntoutujalla on oikeus saada hänen kuntoutuksensa yhteistyötä koskeva asia käsiteltäväksi
kuntoutuksen asiakasyhteistyöryhmässä. Myös tässä laissa tarkoitetulla viranomaisella, muulla
yhteisöllä tai laitoksella on oikeus saada henkilön kuntoutusta koskeva asia käsiteltäväksi
yhteistyöryhmässä.
Yksittäisen kuntoutujan kuntoutuksen asiakasyhteistyötä koskevan asian käsittelemiseen
yhteistyöryhmässä on oltava kuntoutujan kirjallinen suostumus. Asia on käsiteltävä
yhteistyöryhmässä viivytyksettä. Jos käsittelypyyntö on ilmeisen aiheeton, ei asiaa tarvitse ottaa
Yhteistyöryhmä varmistaa sen, että kuntoutujalle on yhteistyössä hänen kanssaan nimetty
kuntoutukseen perehtynyt yhteyshenkilö. Tarvittaessa yhteistyöryhmä nimeää yhteyshenkilön.
Kuntoutujaa koskevan asian ja häntä koskevien tietojen käsittelyssä sovelletaan, mitä
hallintomenettelyä koskevassa lainsäädännössä, kielilaissa (148/1922), viranomaisten toiminnan
julkisuudesta annetussa laissa (621/1999) ja henkilötietolaissa (523/1999) säädetään.
Yhteistyöryhmän toiminnassa syntyvien henkilötietojen käsittelystä vastaa rekisterinpitäjänä
yhteistyöryhmä.
Yhteistyöryhmä ei saa ilman kuntoutujan kirjallista suostumusta antaa kannanottoa viranomaiselle
taikka muulle yhteisölle tai laitokselle.
Kuntoutujalla on oikeus tulla kuulluksi asiassaan ja osallistua sen käsittelyyn kuntoutuksen
asiakasyhteistyöryhmässä. Ryhmä voi kuntoutujan kirjallisella suostumuksella kuulla myös
kuntoutujalle läheisiä henkilöitä.
Kuntoutujalle on annettava selvitys kuntoutuksen vaihtoehdoista ja muista kuntoutukseen liittyvistä seikoista. Kuntoutujan oikeudesta tarkastaa häntä itseään koskevat henkilörekisterissä olevat
tiedot on voimassa, mitä henkilötietolain 26―28 §:ssä säädetään.
Joka saa 8 tai 9 §:ssä tarkoitetun asian yhteydessä kuntoutusasiakasta koskevia tietoja, on
velvollinen pitämään ne salassa viranomaisten toiminnan julkisuudesta annetussa laissa säädetyn
Sen lisäksi, mitä viranomaisten toiminnan julkisuudesta annetussa laissa säädetään, kuntoutujaa
koskevia salassa pidettäviksi säädettyjä tietoja saa antaa sivullisille vain kuntoutujan kirjallisella
Yksittäistä kuntoutujaa koskevat asiakirjat talletetaan asian käsittelyn päätyttyä erillisarkistona
asianomaisen kunnan terveyskeskukseen. Kuntoutujaa koskevien arkistoitujen asiakirjojen tietojen
luovuttamisesta ja muusta käsittelystä tämän lain mukaisesti vastaa terveyskeskus. Asiakirjoja
säilytetään kymmenen vuotta asian käsittelyn päättymisestä.
Lääninhallitus asettaa kutakin sairaanhoitopiirin aluetta varten neljäksi vuodeksi kerrallaan
kuntoutuksen asiakasyhteistyötoimikunnan. Useampaa sairaanhoitopiiriä varten voi olla myös
yhteinen toimikunta.
Kuntoutuksen asiakasyhteistyötoimikuntaan kuuluu keskeisten kuntoutuksen alalla toimivien
sosiaali- ja terveydenhuollon viranomaisten, kuntoutusasiakkaita edustavien järjestöjen, muiden
yhteisöjen ja laitosten, opetus- ja työhallinnon sekä Kansaneläkelaitoksen nimeämä edustaja.
Yhteistyötoimikunnan on kutsuttava tarvittaessa kokouksiinsa myös muiden viranomaisten,
tapaturma-, liikenne- ja työeläkevakuutusjärjestelmien sekä muiden yhteisöjen ja laitosten sekä
työnantajien ja työntekijöiden edustajia, minkä lisäksi se voi kuulla myös muita asiantuntijoita.
Kuntoutuksen asiakasyhteistyötoimikunnan tehtävänä on suunnitella, edistää ja seurata tämän lain
mukaista viranomaisten sekä muiden yhteisöjen ja laitosten yhteistyötä sekä käsitellä
asiakasyhteistyötä koskevia periaatteellisesti tärkeitä kysymyksiä.
Lisäksi toimikunnan on huolehdittava paikallisten yhteistyöryhmien työn edistämisestä ja
järjestettävä tarvittavaa ohjausta ja koulutusta.
Sosiaali- ja terveysministeriön yhteydessä toimii valtioneuvoston neljäksi vuodeksi kerrallaan
asettama kuntoutusasiain neuvottelukunta, jonka tehtävänä on ohjata, kehittää ja yhteensovittaa
viranomaisten, yhteisöjen ja laitosten yhteistyötä sekä alueellisten kuntoutuksen
asiakasyhteistyötoimikuntien toimintaa.
Edellä 5 §:ssä tarkoitetun yhteistyöryhmän ja 11 §:ssä tarkoitetun toimikunnan on hyväksyttävä
työjärjestys, jossa on määräykset kokousten koollekutsumisesta, työskentelytavasta,
päätösmenettelystä ja muista tehtävien asianmukaisen hoitamisen kannalta tarpeellisista seikoista.
Rangaistus 10 §:n 1 momentissa säädetyn salassapitovelvollisuuden rikkomisesta tuomitaan
rikoslain (39/1889) 38 luvun 1 tai 2 §:n mukaan, jollei teko ole rangaistava rikoslain 40 luvun 5
§:n mukaan tai siitä muualla laissa säädetä ankarampaa rangaistusta.
Tällä lailla kumotaan kuntoutuksen asiakaspalveluyhteistyöstä 27 päivänä maaliskuuta
1991 annettu laki (604/1991) siihen myöhemmin tehtyine muutoksineen ja sen nojalla 31
päivänä toukokuuta 1991 annettu asetus kuntoutusasiain neuvottelukunnasta (878/ 1991).
Ennen tämän lain voimaantuloa asetetut kuntoutuksen asiakasyhteistyöryhmät, kuntoutuksen asiakasyhteistyötoimikunnat ja kuntoutusasiain neuvottelukunta jatkavat tämän lain
mukaisina toimieliminä. Tämän lain edellyttämät muutokset tulee kuitenkin niiden osalta
tehdä vuoden kuluessa lain voimaantulosta. Ennen lain voimaantuloa voidaan ryhtyä sen
täytäntöönpanon edellyttämiin toimenpiteisiin.
Avaimet työelämänasiantuntijana työskentelyyn Menetelmäkansio Verve Jyväskylän (KK-Kunto) työelämän asiantuntijoille
ASLAK-KUNTOUTUKSEN VAIKUTTAVUUS JA ASIAKASTYYTYVÄISYYS LAPIN KUNTOUTUS OY:SSÄ 2014
Yhdessä kohti toimijuutta Sari Sivonen työote terveyskeskuksen osastolla
Vuorovaikutus fysioterapiassa – Dialogi asiakaslähtöisen toimintakyvyn tukemisen mahdollistajana Kronberg, Heli